ลูกสาวอายุ 2 ขวบ 9 เดือนค่ะ มีตุ่มใส แดง ขึ้นเยอะที่ข้อศอก ด้านซ้าย และขึ้นที่แขน ขา เท้า ไม่มากค่ะ ส่วนอาการอื่นๆปกติดีค่ะ มีแค่ตุ่มขึ้น อยากทราบว่าน้องเป็นอะไรคะ
สวัสดีค่ะ การวินิจฉัยที่เป็นไปได้-โรคมือเท้าปาก พบได้บ่อยในเด็ก อาการหลักๆที่จะเห็นคือมีตุ่มน้ำใสขึ้นที่ในปาก ฝ่ามือ ฝ่าเท้า อาจมีไข้ร่วมกับกินได้น้อยลงเพราะเจ็บปาก-การติดเชื้อไวรัสที่ไม่จำเพาะเจาะจง เช่น เกิดจากการติดเชื้อ enterovirus หรือ adenovirus ลักษณะผื่น อาการจะไม่ได้จำเพาะเจาะจง หลักๆ คือจะมีไข้และมีผื่นตามผิวหนัง อาจเป็นผื่นราบสีแดง ผื่นนูนสีแดง หรือตุ่มน้ำใสก็ได้- โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม- หัดเยอรมัน อาการคือมีไข้ เจ็บคอ ปวดศีรษะ และปวดกล้ามเนื้อ หลังจากนั้น 2-3 วันจะพบผื่นสีแดงตามผิวหนัง โดยเริ่มจากหน้า ตามด้วยลำคอและแขนขา อาจมีต่อมน้ำเหลืองโตโดยเฉพาะที่บริเวณหลังใบหูการดูแลเบื้องต้น คอยป้อนน้ำและเช็ดตัวลดไข้ทุก 4-6 ชั่วโมง ส่วนใหญ่ไข้ออกผื่นในเด็กมักรักษาตามอาการ ไม่มียาฆ่าเชื้อจำเพาะ ข้อบ่งชี้ในการนอนรพ.ก็คือกินได้น้อยและต้องได้สารน้ำทางหลอดเลือด ซึ่งแพทย์จะเป็นผู้ประเมินภาวะการขาดน้ำของเด็กเป็นรายๆไปค่ะหากไข้สูงมาก เช็ดตัวแล้วไข้ไม่ลง เด็กไม่ยอมรับประทาน ปัสสาวะออกน้อย ความรู้สึกตัวผิดปกติ ผื่นเป็นลุกลามมากขึ้น ควรรีบพาไปพบแพทย์